KOMISIJOS REGLAMENTAS (EB) Nr. 334/97
1997 m. vasario 25 d.
iš dalies keičiantis Reglamentą (EB) Nr. 151/97 dėl tam tikrų intervencinių agentūrų laikomos tiekimui į Kanarų salas skirtos jautienos pardavimo vienoda, iš anksto nustatyta kaina
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl galvijienos rinkos bendro organizavimo([1]) su paskutiniais pakeitimais, padarytais Reglamentu (EB) Nr. 2222/96[2], ypač į jo 7 straipsnio 3 dalį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikytinų Kanarų saloms tiekiant tam tikrus žemės ūkio produktus([3]), su paskutiniais pakeitimais, padarytais Reglamentu (EB) Nr. 2348/96([4]), ypač į jo 3 straipsnio 2 dalį,
kadangi Komisijos reglamente (EB) Nr. 151/97([5]) numatytas intervencinių agentūrų supirktos jautienos, skirtos pristatyti į Kanarų salas, pardavimas remiantis 1994 m. lapkričio 16 d. Komisijos reglamentu (EB) Nr. 2790/94, nustatančiu bendras išsamias Tarybos reglamento (EEB) Nr. 1601/92 dėl konkrečių priemonių, taikytinų Kanarų saloms tiekiant tam tikrus žemės ūkio produktus, įgyvendinimo taisykles([6]), su pakeitimais, padarytais Reglamentu (EB) Nr. 2883/94([7]); kadangi, norint užtikrinti tinkamą padavimą, reikėtų nustatyti tam tikras administravimo taisykles, ypač susijusias su tinkamumu pardavimui ir terminais;
kadangi šiame reglamente numatytos priemonės Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 151/97 iš dalies keičiamas taip:
1) 3 straipsnio 1 dalyje įterpiama ši pirmoji pastraipa:
"Paraišką pirkimui pateikia į Reglamento (EB) Nr. 2790/4 5 straipsnio 1 dalyje nurodytą registrą įtrauktas operatorius arba operatorius, kurį pirmasis raštu įgaliojo veikti jo vardu.";
2) 3 straipsnio 2 dalyje įterpiama antra pastraipa:
"Paraiška gauti pagalbos sertifikatą pateikiama ne vėliau kaip per septynias dienas nuo pirkimo sąskaitos-faktūros parengimo dienos.";
3) 5 straipsnio antra pastraipa pakeičiama taip:
"Minimų produktų pristatymas į Kanarų salas ne vėliau kaip iki 1997 m. birželio 30 d. yra pirminis reikalavimas, kaip apibrėžta Komisijos reglamento (EEB) Nr. 2220/85(1) 20 straipsnyje. Šio reikalavimo atitikimo įrodymas kompetentingoms institucijoms turi būti pateiktas ne vėliau kaip per du mėnesius nuo formalumų, susijusių su konkrečia siunta, atlikimo."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo jo įsigaliojimo dienos pateiktoms paraiškoms dėl pirkimo.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. vasario 25 d.